Valencia (otonoom regio)

Valencia (Valenciaons: Comunitat Valenciana, Spaons: Comunidad Valenciana) is ein vaan de otonoom regio's vaan Spanje. De hoofstad is 't gelieknaomege Valencia. In 't noordooste grens de regio aon Catalonië, in 't noordweste aon Aragón, in 't weste aon Castilië-La Mancha en in 't zuie aon Murcia. De regio heet 'n zier lange köslijn aon de Middellandse Zie. D'n invlood vaan de zie zörg veur 'n mild klimaat. Door de lang strande en väöl zon weurt de regio jaorleks door väöl toeriste bezeuk.

 Bestuurleke indeiling 
De regio Valencia is oonderverdeild in drei provincies (getalle oet 2012-2015):

ProvincieInwoenertalHoofstadInwoenertalAlicante1.945.642Alicante328.648Castellón587.508Castellón de la Plana171.669Valencia2.566.474Valencia797.028Totaal5.099.624

 Taol 
Spaons is officieel taol in de regio, mer ouch Valenciaons heet 'ne officiele status. Allewel Valenciaons geneump weurt 't door taolkundege gezeen es dezelfde taol es Catalaons, mèt klein regionaol versjèlle.